smcproject/ml-wiki-sentences huggingface dataset:
"കലകൾ സാഹിത്യം സ്വതന്ത്ര ചിന്ത എന്നിങ്ങനെ സർവ്വ മേഖലകളെയും കടന്നാക്രമിച്ചു കൊണ്ട് സവർണ്ണ ഫാസിസ്റ്റ് നരസിംഹവതാരങ്ങൾ ജനങ്ങളെ വെല്ലുവിളിച്ചു കൊണ്ടിരിക്കുമ്പോൾ ഈ മർദ്ദകരെ കടന്നാക്രമിച്ച ചാന്നാർ കലാപവും പുലയ സ്ത്രീകൾ കല്ലയും മാലയും പൊട്ടിച്ചെറിഞ്ഞ പെരിനാട് കലാപവും പുതിയ സമരങ്ങളുടെ ചരിത്ര പാഠമകേണ്ടതുണ്ട്. ഞാറ്റുവേല കൊച്ചിയിൽ നടത്തിയനടത്തിയ കെട്ടുതാലി ചുട്ടെരിക്കൽ പ്രതീകാത്മക സമരത്തിന്റെ തുടർച്ച ചുംബന തെരുവിൽ പ്രത്യക്ഷ സമരമാവുകയാണ് . വെക്തി സമൂഹ വൈരുദ്ദ്യങ്ങളിൽ നിന്നുടലെടുക്കുന്ന നിരവധി സമരങ്ങൾക്ക് കേരളം സാക്ഷ്യപെടുന്നുണ്ടെങ്കിലും സാംസ്കാരിക വിപണി ഈ ആൾ കൂട്ടത്തെ സ്വാംശീകരിക്കുകയാണ് . നവ സമരങ്ങൾക്ക് നേത്രത്വങ്ങൾ ആവശ്യമില്ല എന്ന് പറയുമ്പോൾ തന്നെ മുഖ്യധാരയുടെ അരാഷ്ട്രീയ താൽപ്പര്യങ്ങൾ നെത്രത്വങ്ങൾ ആയി ഉയരുന്നത് കാണാം . പിന്നീട് ഈ അലകളെ അടിച്ചമർത്തുന്നതിന് സവർണ്ണ കൊയ്മയുടെ വക്താക്കൾ ഇവരെ തന്നെ ഉപകരനമാക്കുകയും ചെയ്യുന്നു . അദ്വാനവർഗ്ഗത്തിന്റെ ആര്ജ്ജവത്തിൽ നിന്നുയരുന്ന സമരങ്ങളുടെ ആശയടിത്തറക്കും, ദിശാബോധത്തിനും വെവസ്ഥപിത താൽപ്പര്യങ്ങൾക്കും പരിഷ്ക്കരണ വാദങ്ങൾക്കും വഴങ്ങാതെ, സാമൂഹ്യ മുന്നേറ്റത്തിനു കാരണമാകുന്നു."
സമരങ്ങളുടെ ഉടൽ ഭംഗിയിലല്ല ആശയദൃഡതയാണ് ശത്രുവിന്റെ അടിവേരറുക്കുക.
നിത്യ ജീവിതത്തിൽ നിന്ന് ബ്രാഹ്മണ്യ ആധിപത്യത്തിന്റെ ഉപാധികളെ പറിച്ചറിയണം.
ജൈവീകമായ ആൺ പെൺ ബന്ധങ്ങളെ സ്മൃതിയും വേദവും ഹദീസും സുവിശേഷവും കൂച്ച് വിലങ്ങിടുമ്പോൾ പങ്കാളിത്ത ജീവിത പ്രഖ്യാപനവുമായി ചുംബന തെരുവിൽ യുവത്വങ്ങൾ പുതു ജീവിതത്തിനു തുടക്കം കുറിക്കുന്നു.
അർദ്ധ നാടുവാഴിത്ത അർദ്ധ അധീനിവേശ സമൂഹത്തിൽ നമുക്ക് കേവല സ്വാതന്ത്രത്തെകുറിച്ച് ചര്ച്ച ചെയ്യുവാൻ കഴിയില്ല.
വർഗ്ഗ വിഭിജിത സമൂഹത്തിൽ സദാചാരം നിഷ്പക്ഷമായ സാമൂഹ്യ മൂല്യമല്ല, അധികാര ബന്ധിതമാണ് ഈ അധികാരഘടനയെ ആക്രമിച്ചു കൊണ്ടല്ലാതെ പുതിയൊരു ജീവിതം സാധ്യമല്ല.
പരസ്പര ഇഷ്ട്ടങ്ങളും സ്വതന്ത്രമായ നടത്തങ്ങളും സല്ലാപവും പ്രണയവും ജാതി നിഷേധങ്ങളും മത നിഷ്ടയുടെ പേരിൽ .
വെട്ടയടപെടുന്നു.
സ്ത്രീ വീടിനകത്തും പുറത്തും മർദ്ദിതയും ദളിതയും ആകുന്നു,കുടുംബം സദാചാരത്തിന്റെ സംഘടന രൂപമായി നില കൊള്ളുന്നു.
" ചുംബിച്ച് ഉണർത്തുന്നത് വികാരങ്ങളെ മാത്രമല്ല ആധുനിക വിചാരങ്ങളെയുമാണ്".
പുരോഗമനപരമായ ജീവിത വീക്ഷണത്തെയും നവോധനത്തിന്റെയും ജനാധിപത്യ വല്ക്കരണത്തിന്റെതുമായ സാംസ്കാരിക പരിസരത്തെക്കുള്ള ഒരായിരം കൈ വഴികളിൽ ഒന്ന് മാത്രമാണ് ഈ സമരം.
ചുംബനം പോലും സമരമാകുന്നത് അതിന്റെ പുരുഷാധിപത്യ വിരുദ്ധ ഉള്ളടക്കത്തോട് കൂടിയ സാംസ്കാരിക യുദ്ധമാകുന്നിടത്താണ്.
" മുദ്രാവാക്യം
"ചുംമ്പിച്ചുണർത്തുന്നത് വികാരങ്ങളെ മാത്രമല്ല, ആധുനിക ജീവിത വിചാരങ്ങലെയുമാണ്" കവിയും ഞാറ്റുവേല പ്രവർത്തകനുമായ അജിത്‌ പച്ചനാടനെ മർദ്ദിച്ചതു ചോദ്യം ചെയ്ത തേജസ്സ് മാധ്യമ പ്രവർത്തകൻ അനീബിനെ പോലിസ് ക്രൂരമായി മർദ്ദിക്കുകയും പിന്നീട് അനീബിനു ജാമ്യം ലഭിക്കുകയും ഉണ്ടായി.
ചുംബി താഴ്‌വര ഇംഗ്ലീഷ് വിലാസം https://ml.wikipedia.org/wiki/Chumbi_Valley
ചുംബി താഴ്‌വര ( ചൈനീസ് : 春丕河谷 ; പിൻയിൻ : Chūnpī Hégǔ ), ട്രോമോ അല്ലെങ്കിൽ ചോമോ എന്നും അറിയപ്പെടുന്നു, ( തിബറ്റൻ : ་གྲོ་མོ ; വൈൽ : gro mo ; ZWPY : chomo ), ടിബറ്റൻ പീഠഭൂമിയിൽ നിന്ന് തെക്കോട്ട്, സിക്കിമിനും ഭൂട്ടാനും ഇടയിലായി വ്യാപിച്ചുകിടക്കുന്ന ഹിമാലയത്തിലെ ഒരു താഴ്‌വരയാണ്.
ഇത് ചൈനയിലെ ടിബറ്റ് മേഖലയിലെ ഭരണപരമായ വിഭാഗമായ യാഡോംഗ് കൗണ്ടിയുമായി യോജിച്ച് പ്രവർത്തിക്കുന്നു.
നാഥു ലാ , ജെലെപ് ലാ എന്നീ ചുരങ്ങൾ വഴി ചുംബി താഴ്‌വര തെക്കുപടിഞ്ഞാറ് സിക്കിമുമായി ബന്ധിപ്പിച്ചിരിക്കുന്നു.
3,000 മീറ്റർ (9,800 അടി) ഉയരത്തിൽ സ്ഥിതിചെയ്യുന്ന ഈ താഴ്‌വര, ഹിമാലയത്തിന്റെ തെക്ക് ഭാഗത്തായതിനാൽ ടിബറ്റിന്റെ ഭൂരിഭാഗം പ്രദേശങ്ങളേക്കാളും ആർദ്രവും കൂടുതൽ മിതശീതോഷ്ണ കാലാവസ്ഥയും അനുഭവപ്പെടുന്നു.
കിഴക്കൻ ഹിമാലയ വിശാല ഇലകളുള്ള വനങ്ങളുടെ രൂപത്തിൽ ചില സസ്യങ്ങളെ പിന്തുണയ്ക്കുന്ന താഴ്വര കിഴക്കൻ ഹിമാലയൻ ആൽപൈൻ കുറ്റിച്ചെടികളിലേക്കും വടക്ക് പുൽമേടുകളിലേക്കും മാറുന്നു.
പെഡിക്യുലാരിസ് ചുംബിക്ക ( 春丕马先蒿 ) എന്ന ചെടിക്ക് താഴ്‌വരയുടെ പേരാണ് നൽകിയിരിക്കുന്നത്.
1904-ലെ ബ്രിട്ടീഷ് ഇന്ത്യയുടെ യംഗ്‌ഹസ്‌ബൻഡ് പര്യവേഷണം ലാസയിലേക്കുള്ള യാത്രാമധ്യേ ചുംബി താഴ്വരയിലൂടെ കടന്നുപോയിരുന്നു.
പര്യവേഷണത്തിനൊടുവിൽ, യുദ്ധ നഷ്ടപരിഹാരത്തിന് പകരമായി ബ്രിട്ടീഷുകാർ ചുംബി താഴ്‌വരയുടെ നിയന്ത്രണം ഏറ്റെടുത്തു.
ടിബറ്റുകാർ നൽകേണ്ട നഷ്ടപരിഹാരം ഏറ്റെടുത്ത ചൈന ഇത് മൂന്ന് ഗഡുക്കളായി നൽകാൻ സമ്മതിക്കുകയും 1908 ഫെബ്രുവരി 8 ന് ചുംബി താഴ്‌വര ടിബറ്റിലേക്ക് കൈമാറ്റം നടത്തുകയും ചെയ്തു.
തന്ത്രപരമായ പ്രാധാന്യം
"ആഗോള ശാക്തിക മത്സരത്തിൽ നിർണായവും തന്ത്രപ്രധാനവുമായ പർവത ചോക്ക് പോയിന്റുകൾ" എന്ന് പണ്ഡിതയായ സൂസൻ വാൽക്കോട്ട് ചൈനയുടെ ചുംബി താഴ്‌വരയെയും ഇന്ത്യയുടെ സിലിഗുരി ഇടനാഴിയെയും കണക്കാക്കുന്നു.
ഹിമാലയൻ മേഖലയിലെ ഏറ്റവും തന്ത്രപ്രധാനവും അദ്വിതീയവുമായി ഭൂമിത്തുണ്ടായി ജോൺ ഗാർവർ ചുംബി താഴ്വരയെ വിശേഷിപ്പിച്ചു.
ഉന്നത ഹിമാലയൻ നിരയുടെ തെക്കുഭാഗത്തായി, സിക്കിമും ഭൂട്ടാനുമായി ഇടകലർന്ന് ഇന്ത്യയുടെ സിലിഗുരി ഇടനാഴിയിലേക്ക് ചൂണ്ടുന്ന  ഒരു കഠാര പോലെ ചുംബി താഴ്‌വര  നിലകൊള്ളുന്നു.
ഇന്ത്യയുടെ പശ്ചിമ ബംഗാൾ സംസ്ഥാനത്ത് നേപ്പാളിനും ബംഗ്ലാദേശിനും ഇടയിലുള്ള ഇടുങ്ങിയ 24 കിലോമീറ്റർ വീതിയുള്ള ഇടനാഴിയായ സിലിഗുരി ഇടനാഴി ഇന്ത്യയുടെ മധ്യഭാഗങ്ങളെ തർക്ക സംസ്ഥാനമായ അരുണാചൽ പ്രദേശ് ഉൾപ്പെടെയുള്ള വടക്കുകിഴക്കൻ സംസ്ഥാനങ്ങളുമായി ബന്ധിപ്പിക്കുന്നു.
പലപ്പോഴും "ചിക്കൻ നെക്ക്" എന്ന് വിളിക്കപ്പെടുന്ന സിലിഗുരി ഇടനാഴി ഇന്ത്യയുടെ തന്ത്രപരമായ മർമ്മസ്ഥാനത്തെ പ്രതിനിധീകരിക്കുന്നു.
ഭൂട്ടാനിലേക്കുള്ള പ്രധാന വിതരണ റൂട്ടുകൾക്കൂടി ഉൾക്കൊള്ളുന്ന ഇത് ഭൂട്ടാനുമായും തന്ത്രപ്രധാനമായ പ്രാധാന്യമുള്ളതാണ്.
ചരിത്രപരമായി, സിലിഗുരിയും ചുംബി താഴ്‌വരയും ഇന്ത്യയും ടിബറ്റും തമ്മിലുള്ള വ്യാപാര പാതയുടെ ഭാഗമായിരുന്നു.
പത്തൊൻപതാം നൂറ്റാണ്ടിൽ , ബ്രിട്ടീഷ് ഇന്ത്യൻ ഗവൺമെന്റ് ബ്രിട്ടീഷ് വ്യാപാരത്തിനുള്ള വഴി തുറക്കാൻ ശ്രമിച്ചതിന്റ ഫലമായി തന്ത്രപ്രധാനമായ നാഥു ലാ , ജെലെപ് ലാ എന്നിവയിലൂടെ ചുംബി താഴ്‌വരയിലേക്ക് കടക്കാവുന്ന സിക്കിമിന്റെ മേലുള്ള ആധിപത്യത്തിലേക്ക് നയിച്ചു.
1890-ലെ ആംഗ്ലോ-ചൈനീസ് ഉടമ്പടിയും യങ്‌ഹസ്‌ബൻഡ് പര്യവേഷണത്തേയും പിന്തുടർന്ന്, ബ്രിട്ടീഷുകാർ യാതുങ്ങിലും ലാസയിലും വ്യാപാര കേന്ദ്രങ്ങൾ സ്ഥാപിച്ചതോടൊപ്പം അവ സംരക്ഷിക്കുന്നതിനായി സൈനിക കാവൽപ്പുരകളും സ്ഥാപിച്ചു.
1959-ൽ ചൈനീസ് സർക്കാർ അവസാനിപ്പിക്കുന്നതുവരെ ഈ വ്യാപാര ബന്ധങ്ങൾ തുടർന്നു.
ചുംബി താഴ്‌വരയിൽ ചൈന സ്ഥിരമായ സൈനിക സന്നാഹം നടത്തുകയും നിരവധി പട്ടാളത്താവളങ്ങൾ നിർമ്മിക്കുകയും താഴ്‌വരയെ ഒരു ശക്തമായ സൈനികത്താവളമാക്കി മാറ്റുകയും ചെയ്തുവെന്ന് ഇന്ത്യൻ രഹസ്യാന്വേഷണ ഉദ്യോഗസ്ഥർ പറയുന്നു.
1967-ൽ, ഡോങ്ക്യ പർവതനിരകളിലെ ഇന്ത്യൻ അതിർത്തി നിർണയത്തിൽ ചൈനക്കാർ തർക്കമുന്നയിച്ചതിനേത്തുടർന്ന് നാഥു ലാ, ചോ ലാ പാസുകളിൽ അതിർത്തി സംഘർഷങ്ങൾ ഉണ്ടായി.
പണ്ഡിതനായ ടെയ്‌ലർ ഫ്രാവെൽ സൂചിപ്പിക്കുന്നതുപ്രകാരം   തുടർന്നുള്ള പീരങ്കി വെടിവയ്പിൽ ഇന്ത്യക്കാർ ഉയർന്ന പ്രദേശങ്ങൾ നിയന്ത്രിച്ചിരുന്നതിനാൽ നിരവധി ചൈനീസ് കോട്ടകൾ നശിപ്പിക്കപ്പെട്ടു.
വാസ്തവത്തിൽ, താഴ്‌വരയ്ക്ക് ചുറ്റുമുള്ള ഉന്നത പ്രദേശങ്ങൾ ഇന്ത്യൻ, ഭൂട്ടാൻ സേനകളുടെ നിയന്ത്രണത്തിലായിരുന്നതിനാൽ ചുംബി താഴ്‌വരയിലെ ചൈനീസ് സൈന്യം ദുർബലമായ  അവസ്ഥയിലായിരുന്നുവെന്ന്  വിശ്വസിക്കപ്പെടുന്നു.
ഉയരങ്ങൾ കീഴടക്കാനുള്ള ചൈനയുടെ ആഗ്രഹം ചുംബി താഴ്‌വരയുടെ തെക്കൻ അതിർത്തിയിലുള്ള ഡോക്‌ലാം പീഠഭൂമിയെ അവരുടെ നിയന്ത്രണത്തിൽ കൊണ്ടുവന്നതെന്ന് കരുതപ്പെടുന്നു.
ഡോക്‌ലാം പീഠഭൂമിയുടെ നിയന്ത്രണത്തിലൂടെ ചൈനയ്ക്ക് മൂന്ന് തന്ത്രപരമായ നേട്ടങ്ങൾ ഇന്ത്യൻ സുരക്ഷാ വിദഗ്ധർ പരാമർശിക്കുന്നു.
ആദ്യം, അത് ചുംബി താഴ്‌വരയുടെ തന്നെ ഒരു വിശാലമായ കാഴ്ച് നൽകുന്നു.
രണ്ടാമതായി, നിലവിൽ വടക്കുകിഴക്കായി ഡോങ്ക്യ പർവതനിരകളിലേക്ക് തിരിഞ്ഞിരിക്കുന്ന സിക്കിമിലെ ഇന്ത്യൻ പ്രതിരോധത്തെ ഇത് മറികടക്കുന്നു.
മൂന്നാമതായി, ഇത് തെക്ക് ഭാഗത്തുള്ള തന്ത്രപ്രധാനമായ സിലിഗുരി ഇടനാഴിയിലേയ്ക്ക് നോട്ടമെത്തിക്കുന്നു.
ജിപ്‌മോച്ചി പർവതത്തിലേക്കും സോംപെൽരി പർവതത്തിലേക്കുമുള്ള ഒരു അവകാശവാദം ചൈനക്കാരെ ഹിമാലയത്തിന്റെ വിളുമ്പിലേയ്ക്ക് എത്തിക്കുന്നതും അവിടെ നിന്നുള്ള ചരിവുകൾ ഭൂട്ടാന്റെയും ഇന്ത്യയുടെയും തെക്കൻ താഴ്‌വരകളിലേക്ക് ഇറങ്ങുന്നതുമാണ്.
ഇവിടെ നിന്ന്, സമതലങ്ങളിലെ ഇന്ത്യൻ സൈനിക നീക്കങ്ങൾ നിരീക്ഷിക്കാനോ യുദ്ധമുണ്ടായാൽ സുപ്രധാനമായ സിലിഗുരി ഇടനാഴിയിൽ ആക്രമണം നടത്താനോ ചൈനയ്ക്ക് കഴിയും.
ന്യൂഡൽഹിയിൽ, ഇത് ഒരു "തന്ത്രപരമായ ചുവപ്പുനാടയെ പ്രതിനിധീകരിക്കുന്ന പ്രദേശമാണ്.
പണ്ഡിതയായ കരോലിൻ ബ്രസാർഡ് പ്രസ്താവിക്കുന്നതുപ്രകാരം, ഇന്ത്യൻ സൈന്യത്തിന് ആ പ്രദേശത്തിന്റെ തന്ത്രപരമായ പ്രാധാന്യം വ്യക്തമാണ്.
സിക്കിം പാരമ്പര്യമനുസരിച്ച്, 1642-ൽ സിക്കിം രാജ്യം സ്ഥാപിതമായപ്പോൾ, അതിൽ ചുംബി താഴ്‌വര, കിഴക്ക് ഹാ താഴ്‌വര, അതുപോലെ തെക്ക് ഡാർജിലിംഗ്, കലിംപോംഗ് പ്രദേശങ്ങൾ എന്നിവ ഉൾപ്പെട്ടിരുന്നു.
പതിനെട്ടാം നൂറ്റാണ്ടിൽ, ഭൂട്ടാനിൽ നിന്ന് സിക്കിം ആവർത്തിച്ചുള്ള ആക്രമണങ്ങൾ നേരിടേണ്ടി വന്നപ്പോൾ, ഈ പ്രദേശങ്ങൾ പലപ്പോഴും കൈമാറ്റം ചെയ്യപ്പെട്ടു.
1780-ലെ ഭൂട്ടാൻ ആക്രമണത്തിനുശേഷമുള്ള ഒത്തുതീർപ്പിന്റെ ഫലമായി ഹാ താഴ്വരയും കാലിംപോംഗ് പ്രദേശവും ഭൂട്ടാനിലേക്ക് കൈമാറ്റം ചെയ്യപ്പെട്ടു.
ഈ പ്രദേശങ്ങൾക്കിടയിലുള്ള ഡോക്‌ലാം പീഠഭൂമി ഈ പ്രദേശങ്ങളുടെ ഭാഗമായിരിക്കാനാണ് സാധ്യത.
ഈ ഘട്ടത്തിലും ചുംബി താഴ്‌വര സിക്കിമിന്റെ നിയന്ത്രണത്തിലായിരുന്നുവെന്ന് പറയപ്പെടുന്നു.
ചരിത്രകാരന്മാർ ഈ വിവരണത്തെ പിന്തുണയ്ക്കുന്നു.
സോൾ മുള്ളാർഡ് പറയുന്നതുപ്രകാരം സിക്കിമിന്റെ ആദ്യകാല രാജ്യം ആധുനിക സിക്കിമിന്റെ പടിഞ്ഞാറൻ ഭാഗത്ത് വളരെ പരിമിതമായിരുന്നുവെന്നാണ്.
സ്വതന്ത്ര സേനാധിപന്മാരുടെ നിയന്ത്രണത്തിലായിരുന്ന കിഴക്കൻ ഭാഗത്ത് അവർ ഭൂട്ടാനുമായി അതിർത്തി സംഘർഷങ്ങൾ നേരിടുകയും കലിംപോങ് പ്രദേശം നഷ്ടപ്പെടുത്തുകയും ചെയ്തു.
ചുംബി താഴ്‌വര സിക്കിമുകാർ കൈവശപ്പെടുത്തിയത് അനിശ്ചിതത്വത്തിലാണെങ്കിലും ടിബറ്റുകാർ അവിടെ ഭൂട്ടാൻ അധിനിവേശത്തെ പ്രതിരോധിച്ചതായി അറിയപ്പെടുന്നു.
1756-ൽ ഗൂർഖകളുടെ കീഴിൽ നേപ്പാൾ ഏകീകരിക്കപ്പെട്ടതിന്ശേഷം, നേപ്പാളും ഭൂട്ടാനും സിക്കിമിനെതിരായ അവരുടെ ആക്രമണങ്ങൾ ഏകോപിപ്പിച്ചു.
1774-ൽ ആംഗ്ലോ-ഭൂട്ടാൻ ഉടമ്പടി പ്രകാരം ഭൂട്ടാൻ ഈ കലഹത്തിൽനിന്ന് പുറത്തായി.
സിക്കിമിനും നേപ്പാളിനും ഇടയിൽ ടിബറ്റ് ഒരു ഒത്തുതീർപ്പ് നടപ്പാക്കയിത് നേപ്പാളിനെ പ്രകോപിപ്പിച്ചതായി പറയപ്പെടുന്നു.
ഇതിനെത്തുടർന്ന്, 1788-ഓടെ, ടീസ്റ്റ നദിയുടെ പടിഞ്ഞാറുള്ള എല്ലാ സിക്കിം പ്രദേശങ്ങളോടൊപ്പം ടിബറ്റിലെ നാല് പ്രവിശ്യകളും നേപ്പാൾ കൈവശപ്പെടുത്തി.
ടിബറ്റ് ഒടുവിൽ ചൈനയുടെ സഹായം തേടുകയും ഇത്1792-ലെ ചൈന-നേപ്പാൾ യുദ്ധത്തിൽ കലാശിക്കുകയും ചെയ്തു.
ഇതോടെ ഹിമാലയൻ രാഷ്ട്രീയത്തിലേക്കുള്ള ചൈനയുടെ നിർണായകമായ പ്രവേശനം നടന്നു.
വിജയിച്ച ചൈനീസ് ജനറൽ ഭൂമി സർവേ നടത്താൻ ഉത്തരവിട്ടതോടെ ഈ പ്രക്രിയയിൽ ചുംബി താഴ്‌വര ടിബറ്റിന്റെ ഭാഗമായി പ്രഖ്യാപിക്കപ്പെട്ടു.
യുദ്ധാനന്തരം തങ്ങൾക്കുണ്ടായ നഷ്ടങ്ങളിൽ സിക്കിമുകാർ നീരസം പ്രകടിപ്പിച്ചു.
തുടർന്നുള്ള ദശകങ്ങളിൽ, സിക്കിം ബ്രിട്ടീഷ് ഈസ്റ്റ് ഇന്ത്യാ കമ്പനിയുമായി ബന്ധം സ്ഥാപിക്കുകയും ആംഗ്ലോ-നേപ്പാൾ യുദ്ധത്തിനുശേഷം തങ്ങളുടെ നഷ്ടപ്പെട്ട പ്രദേശങ്ങളിൽ ചിലത് വീണ്ടെടുക്കുകയും ചെയ്തു.
എന്നിരുന്നാലും, ബ്രിട്ടീഷുകാരുമായുള്ള ബന്ധം ശക്തമായി തുടർന്നതോടൊപ്പം സിക്കിമുകാർ ടിബറ്റിനോട് വിശ്വസ്തത നിലനിർത്തുകയും ചെയ്തു.
1861-ലെ തുംലോംഗ് ഉടമ്പടിയിലൂടെ ബ്രിട്ടീഷുകാർ തങ്ങളുടെ ആധിപത്യം നടപ്പിലാക്കാൻ ശ്രമിച്ചു.
1890-ൽ, ടിബറ്റിന്റെ മേൽ ആധിപത്യം പുലർത്തുന്നതായി അനുമാനിക്കപ്പെട്ട ചൈനക്കാരുമായി ഒരു ഉടമ്പടി സ്ഥാപിച്ച് ടിബറ്റുകാരെ സിക്കിമിൽ നിന്ന് പുറത്താക്കാൻ അവർ ശ്രമിച്ചു.
ആംഗ്ലോ-ചൈനീസ് ഉടമ്പടി സിക്കിമിനെ ഒരു ബ്രിട്ടീഷ് സംരക്ഷിത പ്രദേശമായി അംഗീകരിക്കുകയും സിക്കിമിനും ടിബറ്റിനുമിടയിലുള്ള അതിർത്തി ടീസ്റ്റ നദിയുടെ (ഡോങ്ക്യ പർവതത്തിൽ) "മൗണ്ട് ഗിപ്മോച്ചി" യിൽ നിന്ന് ആരംഭിക്കുന്ന വടക്കൻ നീർത്തടമായി നിർവചിക്കുകയും ചെയ്തു.
1904-ൽ ബ്രിട്ടീഷുകാർ ടിബറ്റുമായി ഒപ്പുവച്ച മറ്റൊരു ഉടമ്പടി ആംഗ്ലോ-ചൈനീസ് ഉടമ്പടിയുടെ വ്യവസ്ഥകൾ സ്ഥിരീകരിച്ചു.
ഈ ഉടമ്പടി പ്രകാരം സിക്കിമിനും ടിബറ്റിനുമിടയിൽ സ്ഥാപിച്ച അന്നത്തെ അതിർത്തി ഇന്നും നിലനിൽക്കുന്നുവെന്ന് പണ്ഡിതനായ ജോൺ പ്രെസ്‌കോട്ട് അഭിപ്രായപ്പെടുന്നു.
അവലംബം 1 2 3 4 1 2 ↑ ↑ East India (Tibet): Papers Relating to Tibet [and Further Papers ..., Issues 2-4, p. 143 ↑ Walcott, Bordering the Eastern Himalaya (2010) , പുറം.
harv error: no target: CITEREFWalcott,_Bordering_the_Eastern_Himalaya2010 ( help ) ↑ Garver, Protracted Contest (2011) , പുറം.
harv error: no target: CITEREFGarver,_Protracted_Contest2011 ( help ) ↑ Walcott, Bordering the Eastern Himalaya (2010) , പുറം.
64, 67–68 harv error: no target: CITEREFWalcott,_Bordering_the_Eastern_Himalaya2010 ( help ) ; Smith, Bhutan–China Border Disputes and Their Geopolitical Implications (2015) , പുറം.
31 harv error: no target: CITEREFSmith,_Bhutan–China_Border_Disputes_and_Their_Geopolitical_Implications2015 ( help ) ; Van Praagh, Great Game (2003) , പുറം.
349 harv error: no target: CITEREFVan_Praagh,_Great_Game2003 ( help ) ; Kumar, Acharya Jacob, Sino-Bhutanese Relations (2011) , പുറം.
248 harv error: no target: CITEREFKumar,_Acharya_ _Jacob,_Sino-Bhutanese_Relations2011 ( help ) ↑ Walcott, Bordering the Eastern Himalaya (2010) , പുറം.
70 harv error: no target: CITEREFWalcott,_Bordering_the_Eastern_Himalaya2010 ( help ) ; Chandran Singh, India, China and Sub-regional Connectivities (2015) , പുറങ്ങൾ.
45–46 harv error: no target: CITEREFChandran_ _Singh,_India,_China_and_Sub-regional_Connectivities2015 ( help ) ; ↑ Bajpai, China's Shadow over Sikkim (1999) , പുറം.
harv error: no target: CITEREFBajpai,_China ' s_Shadow_over_Sikkim1999 ( help ) ↑ Fravel, Strong Borders, Secure Nation (2008) , പുറം. 198. harv error: no target: CITEREFFravel,_Strong_Borders,_Secure_Nation2008 ( help ) 1 2 ↑ ↑ ↑ ↑ ↑ ↑ Harris, Area Handbook for Nepal, Bhutan and Sikkim (1977) , പുറങ്ങൾ. 387–388. harv error: no target: CITEREFHarris,_Area_Handbook_for_Nepal,_Bhutan_and_Sikkim1977 ( help ) ↑ Chandran Singh, India, China and Sub-regional Connectivities (2015) , പുറങ്ങൾ. 45–46. harv error: no target: CITEREFChandran_ _Singh,_India,_China_and_Sub-regional_Connectivities2015 ( help ) ↑ Mullard, Opening the Hidden Land (2011) , പുറങ്ങൾ. 147–150. harv error: no target: CITEREFMullard,_Opening_the_Hidden_Land2011 ( help ) ↑ Shakabpa, Tibet: A Political History (1984) , പുറം. 122. harv error: no target: CITEREFShakabpa,_Tibet:_A_Political_History1984 ( help ) ↑ ↑ Shakabpa, Tibet: A Political History (1984) , പുറം. 157. harv error: no target: CITEREFShakabpa,_Tibet:_A_Political_History1984 ( help ) ↑ Bajpai, China's Shadow over Sikkim (1999) , പുറങ്ങൾ.
harv error: no target: CITEREFBajpai,_China ' s_Shadow_over_Sikkim1999 ( help ) ↑ Mullard, Opening the Hidden Land (2011) , പുറങ്ങൾ.
harv error: no target: CITEREFMullard,_Opening_the_Hidden_Land2011 ( help ) ↑ Mullard, Opening the Hidden Land (2011) , പുറങ്ങൾ.
183–184 harv error: no target: CITEREFMullard,_Opening_the_Hidden_Land2011 ( help ) ; Prescott, Map of Mainland Asia by Treaty (1975) , പുറങ്ങൾ.
261–262 harv error: no target: CITEREFPrescott,_Map_of_Mainland_Asia_by_Treaty1975 ( help ) ; Shakabpa, Tibet: A Political History (1984) , പുറം.
217 harv error: no target: CITEREFShakabpa,_Tibet:_A_Political_History1984 ( help ) ; Phuntsho, The History of Bhutan (2013) , പുറം.
405 harv error: no target: CITEREFPhuntsho,_The_History_of_Bhutan2013 ( help ) കുറിപ്പുകൾ
ചുംബനം (ചിത്രം) ക്ലിംറ്റിന്റെ 'ചുംബനം' (180 cm × 180 cm)
1907-1908 കാലഘട്ടത്തിൽ ഓസ്ട്രിയൻ സിമ്പോളിസ്റ്റ് ചിത്രകാരനായ ഗുസ്താവ് ക്ലിംറ്റ് വരച്ച ഒരു ചിത്രമാണ് 'ചുംബനം'(The Kiss).
വിയന്നയിലെ ബെൽവഡേർ കൊട്ടാരത്തിലുള്ള മ്യൂസിയത്തിലാണ് ചിത്രം ഇപ്പോൾ സൂക്ഷിച്ചിരിക്കുന്നത്.
ആധുനികചിത്രകലയുടെ തുടക്കകാലത്തുണ്ടായ 'മാസ്റ്റർ പീസായി' കരുതുന്ന ഈ ചിത്രം ക്ലിംതിന്റെ ഏറ്റവും പ്രചാരമുള്ള ചിത്രവുമാണ്.
ചതുരത്തിലുള്ള ക്യാൻവാസിൽ ഓയിൽ പെയിന്റിൽ വരച്ച് സ്വർണ്ണപാളികൾ പാകിയാണ് ചിത്രം പൂർത്തീകരിച്ചിരിക്കുന്നത്.
തീവ്രവികാരത്തിൽ ചുംബിക്കുന്ന കമിതാക്കൾ കേന്ദ്രമാകുമ്പോൾ പശ്ചാത്തലം മിനുങ്ങുന്ന, അതിവ്യയമായ മാതൃകയിലാണ്.
ആർട്ട് ആന്റ് ക്രാഫ്റ്റ്‌ മുന്നേറ്റത്തിന്റെയും ആർ നുവോയുടേയും പ്രവണതയാണിത്.
ആധുനികകാലത്തിലെ എഡ്ഗർ ദേഗസ് പോലുള്ളവരുടെ ചിത്രങ്ങളിലെ ദ്വി-ത്രി മാനങ്ങൾ തമ്മിലുള്ള സംഘട്ടനവും ഇതിൽ കാണാം.
അവലംബം ↑ https://www.belvedere.at/gustav-klimt
ചിത്രകലയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ചീവിക്ക ഇംഗ്ലീഷ് വിലാസം https://ml.wikipedia.org/wiki/Acacia_sinuata
ഇന്ത്യയിലെങ്ങും കാണുന്ന, മരങ്ങളിലിൽ കയറുന്ന, മുള്ളുകളുള്ള ഒരു വള്ളിച്ചെടിയാണ് ചീവിക്ക .
( ശാസ്ത്രീയനാമം : Acacia sinuata ) .
മധ്യരേഖാപ്രദേശങ്ങളിലെ കാടുകളിലെല്ലാം തന്നെ ഇവയുണ്ട്.
പുളിരസമുള്ള ഇളംഇലകൾ ചട്‌നി ഉണ്ടാക്കാൻ ഉപയോഗിക്കാറുണ്ട്.
ചീവക്കയോട് വളരെ സാമ്യമുണ്ട്.
ഇലയും കായും ഔഷധമായി ഉപയോഗിക്കുന്നു.
ശിക്കായ് എന്നും ശിക്കക്കായ് എന്നും അറിയപ്പെടുന്ന ഇതിന്റെ കായകൾ ഡിറ്റർജന്റുകൾ ആയും താരൻ മാറ്റാനും ഉപയോഗിക്കുന്നു.
കായ ഉണക്കിപ്പൊടിച്ച് ത്വഗ്‌രോഗങ്ങൾക്കെതിരെയും ഉപയോഗിക്കാറുണ്ട്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Acacia sinuata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Acacia sinuata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചീർക്കയം ഇംഗ്ലീഷ് വിലാസം https://ml.wikipedia.org/wiki/Cheerkayam
കാസർഗോഡ് ജില്ലയിലെ വെസ്റ്റ് എളേരി ഗ്രാമ പഞ്ചായത്തിലെ ഒരു പ്രദേശമാണ് ചീർക്കയം .
സ്ഥാപനങ്ങൾ ചീർക്കയം സുബ്രഹ്മണ്യ കോവിൽ അവലംബം
ദേവഗാന്ധാരി ഇംഗ്ലീഷ് വിലാസം https://ml.wikipedia.org/wiki/Devagandhari ദേവഗാന്ധാരി ആരോഹണം സ രി2 മ1 പ ധ2 സ അവരോഹണം സ നി3 ധ2 പ മ1 ഗ3 രി2 സ ജനകരാഗം ധീരശങ്കരാഭരണം കീർത്തനങ്ങൾ ക്ഷീരസാഗര ശയനാ, എന്നേരമും
കർണാടകസംഗീതത്തിലെ ഇരുപത്തൊൻപതാം മേളകർത്താരാഗമായ ശങ്കരാഭരണത്തിന്റെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് ദേവഗാന്ധാരി .
ഇതൊരു ഔഡവ - സമ്പൂർണ രാഗമാണ്.
ഘടന,ലക്ഷണം Ascending scale with Shadjam at C Descending scale with Shadjam at C
ഇതിന്റെ ആരോഹണവും അവരോഹണവും താഴെ കൊടുക്കുന്നു.
ആരോഹണം : സ രി2 മ1 പ ധ2 സ അവരോഹണം : സ നി3 ധ2 പ മ1 ഗ3 രി2 സ
ഇതൊരു ഔഡവ-സമ്പൂർണ രാഗമാണ്.
ഇതിന്റെ ആരോഹണത്തിൽ 5 സ്വരങ്ങൾ മാത്രം വരുന്നതുകൊണ്ട് ഇതൊരു ഔഡവ രാഗവും അവരോഹണത്തിൽ എല്ലാ സ്വരങ്ങളും വരുന്നതിനാൽ ഇതൊരു സമ്പൂർണരാഗവുമാണ്.
ഈ രാഗത്തിൽ ഉപയോഗിച്ചിരിയ്ക്കുന്ന സ്വരസ്ഥാനങ്ങൾ ഷഡ്ജം, ചതുശ്രുതിഃ ഋഷഭം, ആന്തര ഗാന്ധാരം, ശുദ്ധ മധ്യമം, പഞ്ചമം, ചതുശ്രുതിഃ ധൈവതം, കൈകളി നിഷാദം എന്നിവയാണ്.
ചില സമയങ്ങളിൽ ഇതിൽ കൈശിക നിഷാദം അന്യസ്വരമായി ഉൾക്കൊള്ളിയ്ക്കാറുള്ളതുകൊണ്ട് ഇതൊരു ഭാഷാംഗരാഗമായും പരിഗണിയ്ക്കാറുണ്ട്.
മറ്റൊരു കർണാടകസംഗീത രാഗമായ ആരഭിയുമായി ഇതിന് വളരെ സാമ്യമുണ്ട്.
ഇവയുടെ ആരോഹണവും അവരോഹണവും ഒന്ന് തന്നെയാണെങ്കിലും മുകളിൽ പറഞ്ഞ അന്യസ്വരത്തിന്റെ ഉപയോഗം ഇവ തമ്മിലുള്ള ഒരു പ്രധാന വ്യത്യാസമാണ്.
ഇതു കൂടാതെ താഴെ പറയുന്ന വ്യത്യാസങ്ങളും ഇവ തമ്മിൽ ഉണ്ട്: ഗമകങ്ങളും വിളംബിതകാല പ്രയോഗങ്ങളും ഉപയോഗിച്ചാണ് ദേവഗാന്ധാരി പാടുന്നത്.
ദീർഘ ഗാന്ധാരം ഉപയോഗിച്ചാണ് ദേവഗാന്ധാരി പാടുന്നത്.
കൃതികൾ കൃതി കർത്താവ് താളം ക്ഷീരസാഗര ശയനാ ത്യാഗരാജർ ആദി വിനരാദ നാ മനവി ത്യാഗരാജർ ആദി രാമരാമ പാഹി സ്വാതി തിരുനാൾ രൂപകം ശ്രീമീനാംബികായ മുത്തുസ്വാമി ദീക്ഷിതർ രൂപകം എന്നേരമും ഭാരതീയാർ ആദി കൊലുവൈ ഉന്നാടെ ത്യാഗരാജർ ആദി ചലച്ചിത്രഗാനങ്ങൾ ഗാനം ചലച്ചിത്രം പ്രിയമാനസാ നീ വാവാ ചിലമ്പൊലി ക്ഷീരസാഗര ശയനാ സോപാനം നാളെ നാളെ എന്നായിട്ടു ഭക്തകുചേല കൈതപ്പൂമണമെന്റെ സ്നേഹം ഹരിചന്ദനമലരിലെ കണ്ണെഴുതി പൊട്ടുംതൊട്ട് മധുരമീനാക്ഷി യൗവനം അവലംബം 1 2 {{ cite web }} : no-break space character in | title= at position 105 ( help ) ↑ 1 2 Ragas in Carnatic music by Dr. S. Bhagyalekshmy, Pub.
1990, CBH Publications ↑
ദേവഗീത ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 നവംബർ മുതൽ തുടരുന്നു.
ജയദേവ കവിയുടെ ഗീതഗോവിന്ദത്തിന്റെ ചങ്ങമ്പുഴ രചിച്ച മലയാള പരിഭാഷയാണ് ദേവഗീത
ദേവകിഭായി ഇംഗ്ലീഷ് വിലാസം https://ml.wikipedia.org/wiki/Devaki_Bhai
മലയാളചലച്ചിത്ര ലോകത്തെ ആദ്യകാല നായികമാരിലൊരാളാണ് ദേവകിഭായി .
മലയാളത്തിലെ രണ്ടാമത്തെ നിശ്ശബ്ദ ചിത്രമായ മാർത്താണ്ഡവർമ യിലെ നായികയാണ് അവർ ചലച്ചിത്രരംഗത്തെത്തിയത്.
തഞ്ചാവരൂരിലെ ഒരു ഇടത്തരം ബ്രാഹ്മണ കുടുംബത്തിലാണ് ദേവകിഭായി ജനിച്ചത്.
കുടുംബം മദ്രാസിലേയ്ക്ക് കുടിയേറുകയുണ്ടായി.
കുട്ടിക്കാലം മുതൽക്ക് തന്നെ നാടകങ്ങളിലഭിനയിച്ചു തുടങ്ങിയ അവർ തമിഴ് നാടകവേദിയിൽ പ്രശസ്തയായിരിക്കവെയാണ് മാർത്താണ്ഡവർമയിൽ അഭിനയിക്കുവാനുള്ള അവസരം വന്നത്.
ഈ ചിത്രത്തിൽ ദേവകിഭായി സുഭദ്രയുടെയും സുലേഖയുടെയും വേഷത്തിലും അഭിനയിച്ചു.
ചിത്രത്തിൽ സുലേഖയെ പ്രേമിക്കുന്ന ബൈറാം ഖാന്റെ വേഷത്തിലഭിനയിച്ചത് നിർമാതാവ് തന്നെയായ സുന്ദർരാജായിരുന്നു .
ഒരു ഘട്ടം വന്നപ്പോൾ സിനിമയിലെ പ്രേമം യഥാർത്ഥ പ്രേമമായി മാറുകയും ഇരുവരും വിവാഹിതരാകുകയും ചെയ്തു.
എന്നാൽ, മലയാളത്തിലെ ആദ്യ നിശ്ശബ്ദ ചിത്രമായ വിഗതകുമാരനിലെ നായികയായ പി.കെ. റോസിയുടേതിന് സമാനമായ ഒരു ദുരിതപൂർണ്ണമായ ജീവിതമായിരുന്നു ദേവകിഭായിയെയും കാത്തിരുന്നത്.
പകർപ്പവകാശ കരാർ പ്രശ്നത്തിൽ കഥയുടെ വിതരണക്കാരായ കമലാലയ ബുക്ക് ഡിപ്പോക്കാർ പോലീസുമായെത്തി മാർത്താണ്ഡവർമ യുടെ പ്രിന്റുകൾ പിടിച്ചെടുത്തു.
പൊലീസ് പ്രിന്റ് പിടിച്ചെടുത്തതോടെ സാമ്പത്തികമായി തകർന്ന സുന്ദർരാജിന് കടം വീട്ടാനായി  സ്റ്റുഡിയോയായ "രാജരാജേശ്വരി"യും അതിലെ ഉപകരണങ്ങളും ഒടുവിലായി വസ്തുവകകളും വിൽക്കേണ്ടി വന്നു.
അതോടെ സുന്ദർരാജിനെയും കുടുംബത്തെയും ബന്ധുക്കൾ കൈയൊഴിഞ്ഞു.
സ്വന്തം സമുദായത്തിനു പുറത്തു നിന്ന് ഒരാളെ വിവാഹം ചെയ്തു എന്ന കാരണത്താൽ ദേവകിഭായിയെ അവർ ജനിച്ചുവളർന്ന സമുദായത്തിൽ നിന്നും ഭ്രഷ്ട് കൽപ്പിച്ച് പുറത്താക്കിയിരുന്നു .
ജീവിക്കാൻ വേണ്ടി അവർ മധുരയിലും സിലോണിലുമൊക്കെ അലഞ്ഞു നടന്നു.
ഒടുവിൽ തിരുവനന്തപുരത്ത് കണ്ണമൂലയിൽ ഒരു റേഷൻകട തുടങ്ങി.
അവിടെ തന്നെ ഒരു കൊച്ചുവീട്ടിൽ വാടകയ്ക്ക് താമസിച്ചു.
1965-ൽ സുന്ദർരാജും 2002-ൽ ദേവകിഭായിയും നിര്യാതരായി.
ഇതും കാണുക ആർ. സുന്ദർരാജ് അവലംബം
ദേവകി പണ്ഡിറ്റ് ഇംഗ്ലീഷ് വിലാസം https://ml.wikipedia.org/wiki/Devaki_Pandit
ഒരു ഇന്ത്യൻ ക്ലാസിക്കൽ ഗായികയാണ് ദേവകി പണ്ഡിറ്റ് (മറാത്തി: देवकी पंडित) (ജനനം: 6 മാർച്ച് 1965).
അമ്മയായ ഉഷ പണ്ഡിറ്റിൽ നിന്നും ആദ്യ പരിശീലനം സ്വീകരിച്ചു.
തുടർന്ന് പണ്ഡിറ്റ്.
വസന്തറാവു കുൽക്കർണി, പത്മ വിഭൂഷൺ ഗാനസരസ്വതി കിഷോരി അമോൻകർ , പദ്മശ്രീ ജിതേന്ദ്ര അഭിഷേകി എന്നിവരിൽ നിന്നും സംഗീതം അഭ്യസിച്ചിരുന്നു.
ദേവകി പണ്ഡിറ്റ് സംഗീതപാരമ്പര്യമുള്ള ഒരു കുടുംബത്തിലാണ് ജനിച്ചത്.
ദേവകിയുടെ മാതൃ മുത്തശ്ശി മംഗള റാനഡേയും ഗോവയിൽ നിന്നുള്ള അവരുടെ സഹോദരിമാരും പ്രശസ്ത ഗായകരും സംഗീതജ്ഞരും ആയിരുന്നു.
പുറം കണ്ണികൾ Sound of India - Note on Devaki Pandit and Music ഇന്റർനെറ്റ് മൂവി ഡാറ്റാബേസിൽ നിന്ന് Devaki Pandit
ദേവകീനന്ദന ഇംഗ്ലീഷ് വിലാസം https://ml.wikipedia.org/wiki/DEvaki_nandana_nanda പുരന്ദരദാസൻ
പുരന്ദരദാസൻ സിന്ധുഭൈരവി- രാഗമാലിക രാഗത്തിൽ ചിട്ടപ്പെടുത്തിയ ഒരു കൃതിയാണ് ദേവകീനന്ദന .
വരികൾ പല്ലവി - സിന്ധുഭൈരവി
ദേവകീനന്ദന നന്ദ മുകുന്ദ നന്ദിതമുനിജന നിത്യാനന്ദ (ദേവകീ ) അനുപല്ലവി
നിഗമോദ്ധാര നവനീത ചോര ഖഗപതിവാഹന ജഗദോദ്ധാര (ദേവകീ ) ചരണം 1- ഭാഗേശ്രീ
മകരകുണ്ഡലധര മോഹനവേഷ രുക്മിണീവല്ലഭ പാണ്ഡവപോഷ (ദേവകീ ) ചരണം 2 - വലചി
ശംഖചക്രധര ശ്രീഗോവിന്ദ പങ്കജലോചന പരമാനന്ദ (ദേവകീ ) ചരണം 3 - സാരംഗ
കംസമർദ്ദന കൗസ്തുഭാഭരണ ഹംസവാഹനപൂജിതചരണ (ദേവകീ ) ചരണം 4 - സിന്ധുഭൈരവി
വരദ ബേലാപുര ചെന്ന പ്രസന്ന പുരന്ദര വിട്ഠല ഗുണ പരിപൂർണ (ദേവകീ ) അവലംബം പുറത്തേക്കുള്ള കണ്ണികൾ ഗണേഷ് രാഗോപാലിന്റെ ആലാപനം
ദേവകി നിലയങ്ങോട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Devaki_Nilayangode
മലയാളത്തിലെ പ്രശസ്ത എഴുത്തുകാരിയാണ് ദേവകി നിലയങ്ങോട് .
എടപ്പാളിനടുത്ത് പകരാവൂർ മനയ്ക്കലാണ്‌ ജനിച്ചത്‌.
നിലയങ്ങോട് മനയ്ക്കൽ പരേതനായ രവി നമ്പൂതിരിപ്പാടാണ്‌ ഭർത്താവ്‌.
അച്ഛൻ കൃഷ്‌ണൻ സോമയാജിപ്പാട്‌.
അമ്മ കാറൽമണ്ണ നരിപ്പറ്റ മനക്കൽ പാർവ്വതി അന്തർജനം.
പ്രമുഖ വിദ്യാഭ്യാസ വിചക്ഷണനായിരുന്ന പി. ചിത്രൻ നമ്പൂതിരിപ്പാട് സഹോദരനാണ്.
75ാം വയസിലാണ്‌ ദേവകി നിലയങ്ങോട് എഴുത്ത്‌ ആരംഭിച്ചത്‌.
70 വർഷം മുമ്പുള്ള സമുദായ ജീവിതത്തിലെ കൗതുകങ്ങളും വൈചിത്ര്യങ്ങളും  ആചാരങ്ങളും പകർത്തി എഴുതി.
അനുഭവങ്ങളും അനാചാരങ്ങളും അന്ധവിശ്വാസങ്ങളും പ്രതിപാദിക്കുന്ന പുസ്‌തകങ്ങൾ ശ്രദ്ധ നേടിയിരുന്നു.
"നഷ്ടബോധങ്ങളില്ലാതെ', "യാത്ര കാട്ടിലും നാട്ടിലും',  വാതിൽ പുറപ്പാട്  എന്നിവയാണ് പ്രധാന കൃതികൾ.
2023 ജൂലൈ ആറിന് 95-ആം വയസ്സിൽ തൃശ്ശൂരിലെ വീട്ടിൽ വച്ച് അന്തരിച്ചു.
സഹോദരൻ ചിത്രൻ നമ്പൂതിരിപ്പാട് മരിച്ച് ഒരാഴ്ച പിന്നിട്ടപ്പോഴായിരുന്നു അന്ത്യം.
പകരാവൂർ മനയിൽ കൃഷ്‌ണൻ സോമയാജിപ്പാടിന്റെയും  പാർവ്വതി അന്തർജ്ജനത്തിന്റെയും  മകളായി 1928-ൽ പൊന്നാനിക്കടുത്ത്‌ മൂക്കുതലയിൽ ജനിച്ചു.
ഔപചാരിക വിദ്യാഭ്യാസം നേടിയിട്ടില്ല.
പ്രമുഖ വിദ്യാഭ്യാസ വിചക്ഷണനും എഴുത്തുകാരനുമായ പി. ചിത്രൻ നമ്പൂതിരിപ്പാടിന്റെ സഹോദരിയാണ്.
1943-ൽ ചാത്തന്നൂർ നിലയങ്ങോട്‌ മനയിലെ രവി നമ്പൂതിരിയെ വിവാഹം കഴിച്ചു.
അവസാനകാലത്ത് തൃശ്ശൂരിൽ താമസം.
സതീശൻ, ചന്ദ്രിക, കൃഷ്‌ണൻ, ഗംഗാധരൻ, ഹരിദാസ്‌, ഗീത എന്നിവർ മക്കളാണ്.
മക്കളിലെ ചന്ദ്രിക വിവാഹം കഴിച്ചിരിക്കുന്നത്.
മലയാളചലച്ചിത്ര സംവിധായകനും, എഴുത്തുകാരനും, നിരൂപകനുമായിരുന്ന കെ. രവീന്ദ്രനെയാണ്.
1948-ൽ ലക്കിടി ചെറാമംഗലത്ത് മനക്കൽ അന്തർജ്ജനങ്ങളൂടെ കൂട്ടായ്മയിൽ നിന്നും പിറന്ന " തൊഴിൽകേന്ദ്രത്തിലേക്ക് " എന്ന നാടകത്തിന്റെ ചുക്കാൻ പിടിച്ചത് ദേവകി നിലയങ്ങോട് ആയിരുന്നു.
2023 ജൂലൈ ആറിന് ഉച്ചയ്ക്ക് തൃശ്ശൂരിലെ വീട്ടിൽ വച്ച് വാർദ്ധക്യസഹജമായ രോഗങ്ങളെത്തുടർന്ന് അവർ അന്തരിച്ചു.
മൃതദേഹം പിറ്റേ ദിവസം പൂർണ ഔദ്യോഗിക ബഹുമതികളോടെ പാറമേക്കാവ് ദേവസ്വം വക ശാന്തിഘട്ട് ശ്മശാനത്തിൽ സംസ്കരിച്ചു.
കൃതികൾ കാലപ്പകർച്ചകൾ യാത്ര: കാട്ടിലും നാട്ടിലും നഷ്‌ടബോധങ്ങളില്ലാതെ - ഒരു അന്തർജ്ജനത്തിന്റെ ആത്മകഥ Antharjanam: Memoirs of a Namboodiri Woman പുറത്തുനിന്നുള്ള കണ്ണികൾ ദേവകി നിലയങ്ങോട് നഷ്ടബോധങ്ങളില്ലാതെ ദേവകി നിലയങ്ങോട് അവലംബം
ദേവക്കൂത്ത് ഇംഗ്ലീഷ് വിലാസം https://ml.wikipedia.org/wiki/Devakkooth ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
സ്ത്രീകൾ കെട്ടിയാടുന്ന ഏക തെയ്യമാണ്‌ ദേവക്കൂത്ത് .
കണ്ണൂർ ജില്ലയിലെ പഴയങ്ങാടിക്കടുത്തുള്ള തെക്കുമ്പാട് കൂലോം തായക്കാവിലാണ്‌ ഈ സ്ത്രീ തെയ്യം കെട്ടിയാടുന്നത്.
രണ്ടു വർഷത്തിലൊരിക്കലാണ്‌ ദേവക്കൂത്ത് കെട്ടിയാടുന്നത്.
തെക്കുമ്പാട് ദ്വീപിലെ പൂന്തോട്ടത്തിൽ എത്തിയ ഒരു അപ്സരസ്ത്രീ അവിടെ ഒറ്റപ്പെട്ടു പോകുകയും പിന്നീട് നാരദന്റെ സഹായത്തോടെ അവർ ദേവലോകത്തേക്ക് പോയി എന്നുമാണ്‌ ഐതിഹ്യം.
ഇതിന്റെ തുടർച്ചയെന്നോണമാണ്‌ സ്ത്രീകൾ തന്നെ ഈ തെയ്യം കെട്ടിയാടുന്നത്.
1999 ഡിസംബർ മുതൽ 2010 ഡിസംബർ വരെ ഈ തെയ്യം കെട്ടിയാടിയത്  മാടായി കേളുപ്പണിക്കരുടെ ഭാര്യയായ ചിന്നു എന്ന ലക്ഷ്മി മാടായിയാണു് .
2012-ൽ കെ.പി. അംബുജാക്ഷിയാണു് ഈ തെയ്യം കെട്ടിയത് ദേവക്കൂത്ത് കെട്ടുന്നതിന് മുന്നോടിയായി 41 ദിവസം വ്രതമെടുക്കണം.
ഒന്നിടവിട്ട വർഷങ്ങളിൽ ധനുമാസം അഞ്ചാം തീയതിയാണ് ദേവക്കൂത്ത്.
വാക്കുരിയാടൽ,വഴിപാട് തുടങ്ങിയ തെയ്യച്ചടങ്ങുകൾ ദേവക്കൂത്തിലില്ല.
സ്രോതസ്സുകൾ മലയാള മനോരമ , ഡിസംബർ 21 , 2008 മാതൃഭൂമി , ഡിസംബർ 20 , 2008 അവലംബങ്ങൾ
ദേവത (ചലച്ചിത്രം)
1965-ൽ പുറത്തിറങ്ങിയ മലയാളചലച്ചിത്രമാണ് ദേവത .
തേജാഫിലിംസിന്റെ ബാനറിൽ രേവതി മേനോൻ നിർമിച്ച ചിത്രമാണിത്.
തിരുമേനി പിക്ചേഴ്സിനു വിതരണാവകാശം ഉണ്ടായിരുന്ന ഈ ചിത്രം 1965 ജനുവരി 14-നു പ്രദർശശാലകളിൽ എത്തി.
അഭിനേതാക്കൾ സത്യൻ പ്രേം നസീർ ടി.എസ്. മുത്തയ്യ അടൂർ ഭാസി എസ്.പി. പിള്ള അംബിക ശശികല അടൂർ പങ്കജം സുഷമ ഭാരതി മേനോൻ ബേബി പത്മിനി പിന്നണിഗായകർ ബാല‍മുരളീകൃഷ്ണ യേശുദാസ് കെ.പി. ഉദയഭാനു ലതാ രാജു പി. ലീല എസ്. ജാനകി അണിയറ ശില്പികൾ സംവിധാനം: സുബ്ബറാവു, കെ. പത്മനാഭൻ നായർ നിർമ്മാണം: ഭാരതി മേനോൻ കഥ, തിരക്കഥ: കെ. പത്മനാഭൻ നായർ ഛായാഗ്രഹണം: സുബ്ബറാവു ഗാനരചന: പി. ഭാസ്കരൻ സംഗീതം: പി.എസ്. ദിവാകർ അവലംബം പുറത്തേക്കുള്ള കണ്ണികൾ
ദേവകീനന്ദൻ ഖത്രി ഇംഗ്ലീഷ് വിലാസം https://ml.wikipedia.org/wiki/Devaki_Nandan_Khatri
ഹിന്ദിയിലെ ആദ്യകാല ജനപ്രിയ നോവലിസ്റ്റുകളിൽ ഒരാളാണ് ദേവകീനന്ദൻ ഖത്രി (1861-1913).
ബിഹാറിലെ സമഷ്ടിപുരിയിലാണ് ദേവീനന്ദൻ ഖത്രി ജനിച്ചത്.